
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 ΜάίΌυ 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1762 


ΑΠΟΦΑΣΕΙΣ 

Αριθμ.Φ. 841/26/3846 3 Σ. 7925 

Καθορισμός ύψους, δικαιούχων, όρων και προϋ¬ 
ποθέσεων χορήγησης επιδομάτων κινδύνου και 
ειδικών αποζημιώσεων που καταβάλλονται στο 
στρατιωτικό προσωπικό των Ενόπλων Δυνάμεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α.ΤηςπαρΣΤ'του άρθρο 127 ν. 4472/2017 «Συνταξιο- 
δοτικές διατάξεις Δημοσίου και τροποποίηση διατάξεων 
του ν. 4387/2016, μέτρα εφαρμογής των δημοσιονομι¬ 
κών στόχων και μεταρρυθμίσεων, μέτρα κοινωνικής 
στήριξης και εργασιακές ρυθμίσεις, Μεσοπρόθεσμο 
Πλαίσιο Δημοσιονομικής Στρατηγικής 2018-2021 και 
λοιπές διατάξεις» (Α' 74). 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Οργανα» που κυρώθηκε 
με το άρθρο πρώτο του π.δ. 63/2005 «Κωδικοποίηση 


Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α'98). 

γ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116) 

δ. Της υπ’αριθμ.Υ24/06-10-2015 απόφασης Πρωθυ¬ 
πουργού «Ανάθεση αρμοδιοτήτων στον αναπληρωτή 
Υπουργό Εθνικής Άμυνας Δημήτριο Βίτσα» (Β' 2144) 

ε. Της υπ' αριθμ. Υ29/08-10-2015 απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη »(Β' 2168). 

2. Την υπ' αριθμ. 107/2017 Εισηγητική Έκθεση Προϊ¬ 
σταμένου Οικονομικών Υπηρεσιών του ΥΠΕΘΑ. 

3. Το γεγονός ότι από τις διατάξεις της παρούσας 
απόφασης προκαλείται επιβάρυνση συνολικού ύψους 
61.970.400 ευρώ περίπου, για το πρώτο έτος εφαρμογής 
και για τα επόμενα έτη του ΜΠΔΣ, σε βάρος του ΚΑΕ 0434 
(ΓΕΣ: ΕΦ 11 -200, ποσό 18.131.900 ευρώ, ΓΕΝ: ΕΦ 11 -300 
ποσό 9.000.000 ευρώ, ΓΕΑ: ΕΦ 11 -410,34.838.500 ευρώ). 
Η εξοικονόμηση δαπάνης ανέρχεται στα 5.112.245 ευρώ, 
στον ΚΑΕ 0434 (ΓΕΣ: ΕΦ 11-200, ποσό 2.024.345 ευρώ, 
ΓΕΝ: ΕΦ 11-300 ποσό 1.000.000 ευρώ, ΓΕΑ: ΕΦ 11-410, 
2.087.900 ευρώ), αποφασίζουμε: 


Άρθρο 1 

Ύψος Επιδομάτων Κινδύνου 
και Ειδικών Αποζημιώσεων 


Καθορίζουμε το ύψος των επιδομάτων κινδύνου κατά κατηγορία επιδόματος και δικαιούχων, ως ακολούθως: 


ΕΠΙΔΟΜΑ 

ΔΙΚΑΙΟΥΧΟΙ 

ΚΑΤΑΒΑΛΛΟΜΕΝΟ ΠΟΣΟ 


ΚΑΤΗΓΟΡΙΕΣ (ως άρθρο 2) 

ΑΝΑ ΕΞΑΜΗΝΟ 

1. Πτητικό 

ΚΑΤΗΓΟΡΙΑ Α1 

10.961,28€ 


ΚΑΤΗΓΟΡΙΑ Α2 

9.865,15€ 


ΚΑΤΗΓΟΡΙΑ Α3 

8.769,04€ 


ΚΑΤΗΓΟΡΙΑ Β1-Β2-Β3-Β4 

Β1: 9.865,15€ 

Β2: 8.769,04€ 

Β3: 7.672,90€ 

Β4: 6.576,77€ 


ΚΑΤΗΓΟΡΙΑ Γ 

6.028,70€ 

ΕΠΙΔΟΜΑ 

ΔΙΚΑΙΟΥΧΟΙ 

ΚΑΤΑΒΑΛΛΟΜΕΝΟ ΠΟΣΟ 


ΚΑΤΗΓΟΡΙΕΣ (ως άρθρο 2) 

ΑΝΑ ΕΞΑΜΗΝΟ 


ΚΑΤΗΓΟΡΙΑ Δ1 

5.480,65€ 


ΚΑΤΗΓΟΡΙΑ Δ2 

4.932,59€ 


ΚΑΤΗΓΟΡΙΑ Δ3 

4.603,75€ 


ΚΑΤΗΓΟΡΙΑ Δ4 

3.836,46€ 


ΚΑΤΗΓΟΡΙΑ Δ5 

3.288,41€ 


ΚΑΤΗΓΟΡΙΑ Ε1-Ε2 

Ε1:2.411,49€ 

Ε2:1.973,03€ 


ΚΑΤΗΓΟΡΙΑΣ 

767,31€ 


ΚΑΤΗΓΟΡΙΑ Η 

2.192,25€ 


ΚΑΤΗΓΟΡΙΑ 0 

548,08€ 


ΚΑΤΗΓΟΡΙΑΝ (18ΜΗΝΟΥ) 

1.205,75€ 


ΚΑΤΗΓΟΡΙΑ 12 (18ΜΗΝΟΥ) 

986,5 2€ 



ΑΝΑ ΕΞΑΜΗΝΟ 

2. Πτώσεως 

Αλεξιπτωτιστών 

α. Αξκοι - Ανθστές 

2.382,89€ 


β. ΔΕΑ - Μόνιμοι - Εθελοντές Οπλίτες 

1.949,63€ 


γ. Κληρωτοί και Έφεδροι Οπλίτες 

1.575,85€ 




3. Υποβρυχίων 
Καταστροφέων 
και Καταδυτικό 

α. Αξκοι - Ανθστές 

3.249,41€ 

β. ΔΕΑ - Μόνιμοι - Εθελοντές Οπλίτες 

2.707,84€ 

γ. Κληρωτοί και Έφεδροι Οπλίτες 

2.101,12€ 

4. Δυτών 

Αξκοι - Ανθστές - Υπξκοί 

Μόνιμοι - Εθελοντές και Κληρωτοί 
Έφεδροι Οπλίτες 

ΑΝΑ ΩΡΑ ΚΑΤΑΔΥΣΗΣ 

13,55€ 

5. Πτητικό Επίδομα 
Εκπαιδευτών 

Πτήσεων 

Ως άρθρο 2 παρ. Β της παρούσης 

ΑΝΑ ΩΡΑ ΕΚΑΙΔΕΥΤΙΚΗΣ 
ΠΤΗΣΗΣ 

10,96€ 

6. Επίδομα 

Εξουδετέρωσης 

Ναρκών 

α. Αξκοί - Ανθστές 

β. Υπξκοί Μόνιμοι - Εθελοντές και 
Κληρωτοί Έφεδροι Οπλίτες 

ΜΗΝΙΑΙΟ 

900€ 

800€ 

7. Ειδική αποζημίωση ΤΕΝΞ 

Ως άρθρο 9 της παρούσης 

ΑΝΑ ΗΜΕΡΑ ΕΡΓΑΣΙΑΣ 

90 ευρώ 

8. Ειδική Αποζημίωση Πυρο¬ 
τεχνουργών 

α. Δικαιούχοι άρθρου 10 παρ. 1 
β. Δικαιούχοι άρθρου 10 παρ. 2 

γ. Δικαιούχοι άρθρου 10 παρ. 3 

ΑΝΑ ΗΜΕΡΑ ΕΡΓΑΣΙΑΣ 

90 ευρώ 

15 ευρώ 

8.8 ευρώ 


Άρθρο 2 
Πτητικό επίδομα 


Καθορίζουμε τις κατηγορίες δικαιούχων, τις προϋποθέσεις και τον τρόπο και χρόνο καταβολής πτητικού επιδό¬ 
ματος, βάσει των απαιτούμενων προϋποθέσεων θέσης και διατήρησης πτητικής ενέργειας, ως αναφέρονται στο 
Παράρτημα Α' «Θέση σε Πτητική Ενέργεια», όπως παρακάτω: 

Α. ΚΑΤΗΓΟΡΙΕΣ ΠΤΗΤΙΚΟΥ ΕΠΙΔΟΜΑΤΟΣ 

(1) Οι κατηγορίες των δικαιούχων Πτητικού Επιδόμα¬ 
τος Εξαμήνου έχουν ως ακολούθως: 

α) Κατηγορία Α1 

Κατώτεροι και ανώτεροι αξιωματικοί ιπτάμενοι τοπο¬ 
θετημένοι και προσκολλημένοι σε Πολεμικές Μοίρες 
αεριωθουμένων αεροσκαφών πολεμικού τύπου σταθε¬ 
ρών πτερύγων, καθώς και εκπαιδευτές ή εκπαιδευόμενοι 
στο εξωτερικό, σε αεριωθούμενα αεροσκάφη πολεμικού 
τύπου, εφόσον ίπτανται με τα ανωτέρω αεροσκάφη και 
έχουν σύνολο ωρών πτήσεως σε αεροσκάφη πολεμικού 
τύπου μεγαλύτερο από 600 ώρες. Επίσης στην υπόψη κα¬ 
τηγορία υπάγονται και οι αξιωματικοί βαθμού Ταξιάρχου 
που είναι τοποθετημένοι σε μονάδες μαχητικών αερο¬ 
σκαφών και εφόσον ίπτανται μετά ανωτέρω αεροσκάφη. 

β) Κατηγορία Α2 

Κατώτεροι και Ανώτεροι αξιωματικοί ιπτάμενοι, τοπο¬ 
θετημένοι ή προσκολλημένοι σε Πολεμικές Μοίρες αερι¬ 
ωθουμένων αεροσκαφών πολεμικού τύπου σταθερών 
πτερύγων και εκπαιδευτές ή εκπαιδευόμενοι στο εξω¬ 
τερικό πάνω σε αεριωθούμενα αεροσκάφη πολεμικού 
τύπου, εφόσον ίπτανται με τ' ανωτέρω αεροσκάφη και 
έχουν σύνολο ωρών πτήσεως σε αεροσκάφη πολεμι¬ 
κού τύπου λιγότερο από 600 ώρες. Στην κατηγορία αυτή 
υπάγονται και αξιωματικοί υγειονομικοί ιατροί με εξειδί- 
κευση ιπταμένου ιατρού αεροπορικής ιατρικής εφόσον 
ίπτανται ως μέλη πληρώματος με μαχητικά αεροσκάφη 
που αναφέρονται στο Παράρτημα Β' «Πληρώματα Αε¬ 
ροσκαφών -Ελικοπτέρων» της παρούσης. 

γ) Κατηγορία Α3 

Κατώτεροι και Ανώτεροι Αξιωματικοί ιπτάμενοι, κά¬ 
τοχοι στρατιωτικού πτυχίου εκπαιδευτού πτήσεων 
(αέρος), τοποθετημένοι σε Ελληνικές ή Συμμαχικές Μο¬ 
νάδες αεριωθουμένων καιΤυΒΒΟΡΒΟΡ αεροσκαφών 
εκπαιδευτικού τύπου σταθερών πτερύγων με ικανότητα 
εκτέλεσης ακροβατικών ελιγμών και περιδινήσεων και 
εφόσον ίπτανται με αυτά. Στην κατηγορία αυτή υπάγο¬ 
νται και αξιωματικοί υγειονομικοί ιατροί με εξειδίκευση 
ιπταμένου ιατρού αεροπορικής ιατρικής εφόσον ίπτα- 
νται ως μέλη πληρώματος με εκπαιδευτικά αφή ϋΕΤ και 
ΤυΚΒΟΡΒΟΡ που αναφέρονται στο παράρτημα «Β» της 
παρούσης. 

δ) Κατηγορίες Β1-Β2-Β3-Β4 

Αξιωματικοί ιπτάμενοι, ανεξαρτήτως βαθμού που 
ίπτανται με αεροσκάφη και Ε/Π οποιοσδήποτε τύπου 
και υπηρέτησαν σε Μονάδες αεροσκαφών ή ελικοπτέ¬ 
ρων των Ενόπλων Δυνάμεων, έχουν δε συμπληρώσει 
αριθμό ωρών πτήσεως με αεροσκάφη ή ελικόπτερα 
που ισοδυναμεί αντίστοιχα με 1.500,1.200,800 και 500 
ώρες πτήσεως με αεριωθούμενα αεροσκάφη πολεμικού 
τύπου. Η αναγωγή σε ώρες πτήσεως με αεριωθούμενο 
αεροσκάφος πολεμικού τύπου γίνεται με πολλαπλασια¬ 
σμό των ωρών, με τους εξής συντελεστές: 

1) Ώρες αεριωθούμενου αεροσκάφους πολεμικού 
τύπου: 1,00. 

2) Ώρες αεριωθούμενου ήΤΙΙΒΒΟΡΒΟΡ αεροσκάφους 
εκπαιδευτικού τύπου σταθερών πτερύγων με ικανότητα 
εκτέλεσης ακροβατικών ελιγμών και περιδινήσεων: 0,50. 

3) Ώρες αεριωθούμενου, ελικοφόρου μεταφορικού 


αεροσκάφους, ναυτικής συνεργασίας, πυροσβεστικού 
αεροσκάφους και ελικοπτέρου (βάρους πάνω από 4.000 
Κητ όταν αυτά είναι κενά): 0,30. 

4) Ώρες αεριωθούμενου ελικοφόρου μεταφορικού 
αεροσκάφους, πυροσβεστικού, Ε/Π (βάρους κάτω των 
4.000 Κ 9 Ο ψεκαστικών και ελικοφόρων εκπαιδευτικών: 
0,28. 

Στην κατηγορία Β3 εκτός των παραπάνω ανήκουν και 
οι ιπτάμενοι που είναι τοποθετημένοι ή προσκολλημέ- 
νοι σε πυροσβεστικά α/φη σταθερών πτερύγων, που 
επιχειρούν υδροληψία από θάλασσα ή λίμνη, εφόσον 
ίπτανται με αυτά. 

Οι ιπτάμενοι των επιθετικών Ε/Π ΑΡΑίΙΗΕ του ΣΞ, των 
Ε/Π 51ΙΡΕΒΡΙΙΜΑ, 5Η-70Β/6, ΑΒ-212του ΠΝ εντάσσονται 
στην κατηγορία Β4 μέχρι τη συμπλήρωση 599 ωρών επί 
του τύπου. Από 600 ώρες πτήσεως επί του τύπου και άνω 
εντάσσονται στην κατηγορία Β3 και για την ένταξή τους 
σε μεγαλύτερη κατηγορία της Β3 θα ισχύει ο συντελε¬ 
στής αναλογίας ωρών πτήσεως, αναλόγως του τύπου 
αεροσκάφους ή ελικοπτέρου που ίπτανται. 

ε) Κατηγορία Γ 

Αξιωματικοί ιπτάμενοι, ανεξαρτήτως βαθμού που 
ίπτανται με οποιοδήποτε αεριωθούμενο αεροσκάφος 
σταθερών πτερύγων που ανήκει σε Ελληνικές ή Συμ¬ 
μαχικές Ε.Δ. 

στ) Κατηγορία Δ1 

Αξιωματικοί ιπτάμενοι, ανεξαρτήτως βαθμού, εφόσον 
ίπτανται με ελικοφόρα αεροσκάφη (δικινητήρια, πολυ- 
κινητήρια) βάρους πάνω από 4000 ΚΟΒ όταν αυτά είναι 
άδεια αλλά εξοπλισμένα καθώς και με Ε/Π (ΙΗΙΝΟΟΚ που 
εκτελούν υδροληψία. 

ζ) Κατηγορία Δ2 

Αξιωματικοί ιπτάμενοι, ανεξαρτήτως βαθμού και Αν- 
θυπασπιστές, εφόσον ίπτανται με ελικόπτερα πάνω από 
4000ΚΟΒ, όταν αυτά είναι άδεια αλλά εξοπλισμένα καθώς 
και με Α/Φ ΡΖΕ. 

η) Κατηγορία Δ3 

Αξιωματικοί ιπτάμενοι ανεξαρτήτως βαθμού και Αν- 
θυπασπιστές, εφόσον ίπτανται με ελικοφόρα αεροσκά¬ 
φη και ελικόπτερα κάτω των 4000 ΚΟΒ, όταν αυτά είναι 
άδεια αλλά εξοπλισμένα. Επίσης σε αυτή την κατηγορία 
ανήκουν αξιωματικοί - ανθυπασπιστές, ραδιοναυτίλοι 
και μηχανικοί πτήσεων, που έχουν ορισθεί ως απαραί¬ 
τητα μέλη πληρώματος, εφόσον έχουν συμπληρώσει 
1500 ώρες πτήσεως και άνω, καθώς και υπαξιωματικοί 
ραδιοναυτίλοι και μηχανικοί πτήσεων, που έχουν ορισθεί 
ως απαραίτητα μέλη πληρώματος, εφόσον έχουν συ¬ 
μπληρώσει 2000 ώρες πτήσεως και άνω. Στην κατηγορία 
αυτή υπάγονται και αξιωματικοί υγειονομικοί ιατροί με 
εξειδίκευση Ιπταμένου Ιατρού Αεροπορικής Ιατρικής 
εφόσον ίπτανται ως μέλη πληρώματος με εκπαιδευτικά 
α/φη ΟΙ 30 και Ρ-3Β του Π.Ν. 

θ) Κατηγορία Δ4 

Υπαξιωματικοί ιπτάμενοι ανεξαρτήτως βαθμού, εφό¬ 
σον ίπτανται με ελικοφόρα αεροσκάφη και ελικόπτερα 
βάρους πάνω από 4000 ΚΟΒ, όταν αυτά είναι άδεια αλλά 
εξοπλισμένα. 

ι) Κατηγορία Δ5 

Υπαξιωματικοί ιπτάμενοι ανεξαρτήτως βαθμού, εφό¬ 
σον ίπτανται με ελικοφόρα αεροσκάφη και ελικόπτερα 
βάρους κάτω από 4000 ΚΟΚ, όταν αυτά είναι άδεια αλλά 
εξοπλισμένα. 

ια) Κατηγορία Ε1-Ε2 

Αξιωματικοί, Ανθυπασπιστές (Ε1) και Υπαξιωματικοί 
(Ε2), κάτοχοι πτυχίου ειδικότητος αεροσκαφών από 
αυτές που προβλέπονται για τα μέλη πληρώματος αε¬ 
ροσκαφών και ελικοπτέρων, όταν αυτοί ορίζονται ως 
απαραίτητα μέλη πληρώματος, σύμφωνα με τις ισχύ- 
ουσες αποφάσεις. Οι ανωτέρω αξιωματικοί, ανθυπα- 
σπιστές κατηγορίας Ε1 και υπαξιωματικοί κατηγορίας 
Ε2 εντάσσονται στην αμέσως επόμενη κατηγορία, και 
με ανώτερη τη Δ3, κάθε φορά που συμπληρώνουν 500 
ώρες πτήσεως. Στην κατηγορία Ε1 υπάγονται και αξιω¬ 
ματικοί υγειονομικοί ιατροί με εξειδίκευση ιπταμένου 
ιατρού αεροπορικής ιατρικής, εφόσον βρίσκονται στο 
στάδιο προσαρμογής (Αρχικό/βασικό - Επιχειρησιακό) 
και ίπτανται ως μέλη πληρώματος με αεροσκάφη, που 
αναφέρονται στο Παράρτημα «Β» της παρούσης. 

ιβ) Κατηγορία Ζ 

Μαθητές Σχολής Ικάρων (Τμήμα ιπταμένων). 

ιγ) Κατηγορία Η 

Αξιωματικοί και υπαξιωματικοί ιπτάμενοι, που φοιτούν 
σε Στρατιωτικές Σχολές της Ελλάδας και του εξωτερι¬ 
κού ως και μαθητές της Αεροπορίας Στρατού (αρχική 
εκπαίδευση). 

ιδ) Κατηγορία Θ 

Μαθητές Ανώτατων Στρατιωτικών Εκπαιδευτικών 
Ιδρυμάτων (ΑΣΕΙ) και Ανώτερων Στρατιωτικών Σχολών 
Υπαξιωματικών (ΑΣΣΥ) ειδικοτήτων πληρωμάτων αερο¬ 
σκαφών της Ελλάδας ή του εξωτερικού. 

(2) Η ένταξη των Αξιωματικών ιπταμένων στις υποκα¬ 
τηγορίες της Β' κατηγορίας διενεργείται με διαταγές των 
Γενικών Επιτελείων των Κλάδων των Ενόπλων Δυνάμεων, 
ή των εξουσιοδοτημένων από αυτά οργάνων. 

(3) Οι αξιωματικοί ιπτάμενοι ανεξαρτήτως βαθμού 
των κατηγοριών Δ1, Δ2, Δ3 καθώς και οι ανθυπασπι- 
στές ιπτάμενοι των κατηγοριών Δ2 και Δ3 εντάσσονται 
στις αμέσως επόμενες κατηγορίες με ανώτερη τη Γ, με 
τη συμπλήρωση κάθε φορά 600 ωρών πτήσεως επί του 
τύπου που ίπτανται. 

(4) Οι υπαξιωματικοί ιπτάμενοι ανεξαρτήτως βαθμού 
των κατηγοριών Δ4 και Δ5 εντάσσονται στις αμέσως 
επόμενες κατηγορίες με ανώτερη τη Δ3, κάθε φορά 
που συμπληρώνουν 600 ώρες πτήσεως επί του τύπου 
που ίπτανται. 

(5) Δικαιούχοι πτητικού επιδόματος κατηγορίας I (II 
και 12) δεκαοκταμήνου, είναι Αξιωματικοί, Ανθυπασπι- 
στές και Υπαξιωματικοί, κάτοχοι πτυχίου τεχνικής ειδι¬ 
κότητας αεροσκαφών ή άλλης ειδικότητας, σύμφωνα 
με την παράγραφο Γ (5β) του παραρτήματος «Α» της 
παρούσης, που ίπτανται σε δοκιμαστικές ή άλλες δια¬ 
τεταγμένες αποστολές ή υπηρεσίες που απαιτούν την 
παρουσία τους κατά την διάρκεια της πτήσης, ως εξής: 

α) Κατηγορία II: Αξιωματικοί ανεξαρτήτως βαθμού 
και Ανθυπασπιστές. 

β) Κατηγορία 12: Υπαξιωματικοί. 


Β. ΠΤΗΤΙΚΟ ΕΠΙΔΟΜΑ ΕΚΠΑΙΔΕΥΤΩΝ ΠΤΗΣΕΩΝ 

(1) Χορηγείται επιπλέον του πτητικού επιδόματος 
στους Αξιωματικούς ιπταμένους αεροσκαφών, που 
έχουν πτυχίο εκπαιδευτή πτήσεων και ορίζονται ως 
εκπαιδευτές πτήσεων (αέρος) με διαταγές των Γενικών 
Επιτελείων των Κλάδων των Ενόπλων Δυνάμεων, για τις 
ώρες που ίπτανται μαζί με τους εκπαιδευόμενους χειρι¬ 
στών (αξιωματικούς ή μαθητές ΑΣΕΙ - ΑΣΣΥ χειριστών), 
επί αεροσκαφών μονοθέσιων ή διπλού χειρισμού αε¬ 
ροσκαφών των Ελληνικών και Συμμαχικών Δυνάμεων, 
ανάλογα με την εκτελούμενη άσκηση και τη φάση της 
εκπαίδευσης. 

(2) Το πτητικό επίδομα εκπαιδευτών πτήσεων καθορί¬ 
ζεται σε ένα χιλιοστό (1 /1000) του ποσού που αντιστοιχεί 
στην κατηγορία Α1 πτητικού επιδόματος για κάθε ώρα 
εκπαιδευτικής πτήσεως και μέχρι είκοσι (20) ώρες πτή¬ 
σεως κατά ανώτατο όριο για κάθε μήνα. 

(3) Ειδικά για το Π.Ν, για την κάλυψη των εκπαιδευ¬ 
τικών αναγκών σε ό,τι αφορά χειριστές Ε/Π, χειριστές 
συσκευών και προσωπικό συντηρήσεως, καθορίζονται 
οι παρακάτω κατηγορίες: 

α. Εκπαιδευτής πτήσεων χειριστών Ε/Π Κατηγορίας Γ' 
Χειριστής Ε/Π που αποφοίτησε και απέκτησε πτυχίο 
εκπαιδευτή πτήσεων από τη Σχολή Ε/Π Ναυτικού ή άλλη 
αναγνωρισμένη σχολή Εκπαιδευτών Ε/Π του εσωτερικού 
ή του εξωτερικού. 

β. Εκπαιδευτής πτήσεων χειριστών Ε/Π Κατηγορίας Β' 
Εκπαιδευτής πτήσεων, που μετά από 300 ώρες πτήσε¬ 
ως ως εκπαιδευτής Κατηγορίας Γ', αξιολογήθηκε ικανός 
για την προαγωγή του πτυχίου του σε εξεταστή πτήσεων, 
γ. Εκπαιδευτής πτήσεων χειριστών Ε/Π Κατηγορίας Α' 
Εκπαιδευτής πτήσεων, που μετά από 300 ώρες πτήσε¬ 
ως ως εκπαιδευτής Κατηγορίας Β', αξιολογήθηκε ικανός 
για την προαγωγή πτυχίου του σε αξιολογητή πτήσεων. 

δ. Εκπαιδευτής πτήσεων χειριστών συσκευών Ε/Π 
Κατηγορίας Γ'. Χειριστής συσκευών Ε/Π, που αποφοί¬ 
τησε και απέκτησε πτυχίο εκπαιδευτή αέρος χειριστών 
συσκευών Ε/Π, από τη Σχολή Ε/Π Ναυτικού, ή άλλη ανα¬ 
γνωρισμένη σχολή Εκπαιδευτών Ε/Π του εσωτερικού ή 
του εξωτερικού. 

ε. Εκπαιδευτής πτήσεων χειριστών συσκευών Ε/Π Κα¬ 
τηγορίας Β' Εκπαιδευτής πτήσεων χειριστών συσκευών 
Ε/Π, που μετά από 300 ώρες πτήσεως ως εκπαιδευτής 
Κατηγορίας Γ’, αξιολογήθηκε ικανός για την προαγωγή 
του πτυχίου του σε εξεταστή πτήσεων. 

στ. Εκπαιδευτής πτήσεων χειριστών συσκευών Ε/Π Κα¬ 
τηγορίας Α'. Εκπαιδευτής πτήσεων χειριστών συσκευών 
Ε/Π, που μετά από 150 ώρες πτήσεως ως εκπαιδευτής 
Κατηγορίας Β', αξιολογήθηκε ικανός για την προαγωγή 
του πτυχίου του σε αξιολογητή πτήσεων, 
ζ. Εκπαιδευτής εδάφους 

Προσωπικό συντηρήσεως Ε/Π, που έχει αποφοιτήσει 
από το σχολείο εκπαιδευτών εδάφους της Σ. Ε. Ν, ή άλλη 
αναγνωρισμένη σχολή Εκπαιδευτών εδάφους του εσω¬ 
τερικού, ή του εξωτερικού. 

Γ. ΠΤΗΤΙΚΟ ΕΠΙΔΟΜΑ ΑΝΑΚΑΛΟΥΜΕΝΩΝ 
ΣΤΗΝ ΕΝΕΡΓΟ ΥΠΗΡΕΣΙΑ ΣΤΡΑΤΙΩΤΙΚΩΝ 
(1) Οι ανακαλούμενοι στην ενεργό υπηρεσία στρατι¬ 
ωτικοί δικαιούνται πτητικού επιδόματος, καθόσον τού- 

το συνδέεται με τους κινδύνους που αντιμετωπίζει το 
προσωπικό κατά τις πτήσεις. Εξυπακούεται ότι, για την 
καταβολή του, απαιτείται να πληρούνται όλες οι προϋ¬ 
ποθέσεις των προηγουμένων παραγράφων. 

(2) Οι ιπτάμενοι ανώτατοι αξιωματικοί που ανακαλού¬ 
νται στην ενεργό υπηρεσία ως μόνιμοι εξ εφεδρείας, δεν 
τίθενται σε πτητική ενέργεια και δεν λαμβάνουν πτη¬ 
τικό επίδομα. Από τον υπόψη περιορισμό εξαιρούνται 
οι ανώτατοι ιπτάμενοι αξιωματικοί που ανακαλούνται 
ως μόνιμοι εξ εφεδρείας και τοποθετούνται σε θέσεις 
διοικητού ή υποδιοικητου μονάδος αεροσκαφών ή δι- 
οικητού μοίρας αεροσκαφών. 

(3) Στο προσωπικό των ως άνω περιπτώσεων Γ (1) και 
(2) το προβλεπόμενο πτητικό επίδομα καταβάλλεται 
μειωμένο κατά 30%. 

Δ. ΠΤΗΤΙΚΟ ΕΠΙΔΟΜΑ ΙΠΤΑΜΕΝΩΝ ΚΑΙ 

ΡΑΔΙΟΝΑΥΤΙΛΩΝ ΠΟΥ ΥΠΗΡΕΤΟΥΝ ΣΤΟ ΕΞΩΤΕΡΙΚΟ 

(1) Στους ιπτάμενους και ραδιοναυτίλους που μεταβαί¬ 
νουν για υπηρεσία ή για εκπαίδευση άνω των πέντε (5) 
μηνών στο εξωτερικό, καταβάλλονται για το αντίστοιχο 
χρονικό διάστημα αποδοχές εσωτερικού, επίδομα αλ¬ 
λοδαπής και πτητικό επίδομα εξαμήνου της αντίστοιχης 
κατηγορίας του δικαιούχου, ανάλογα με τις πραγματο- 
ποιηθείσες ώρες πτήσεως, μειωμένο κατά ποσοστό 40%. 

(2) Για τις μετακινήσεις του ως άνω προσωπικού και το 
χρονικό διάστημα που θα παραμείνει στην Ελλάδα για 
την εκτέλεση των πτήσεων που απαιτούνται προκειμέ- 
νου να τεθεί σε πτητική ενέργεια, δεν καταβάλλονται: 

α/Τα οδοιπορικά έξοδα (αντίτιμο εισιτηρίου - μικρο- 
δαπάνες ταξιδιού) για τις μετακινήσεις του από και προς 
το εξωτερικό. 

β/ Η ημερησία αποζημίωση εκτός έδρας εσωτερικού 
για τις ημέρες παραμονής του στην Ελλάδα, συμπερι¬ 
λαμβανομένων και των ημερών ταξιδιού από και προς 
το εξωτερικό. 

γ/Τα οδοιπορικά έξοδα εκτέλεσης υπηρεσίας (ημε¬ 
ρησία αποζημίωση -αντίτιμο εισιτηρίου - μικροδαπάνες 
ταξιδιού) για τις μετακινήσεις του εντός της Ελλάδος. 

Ε.ΤΡΟΠΟΣ ΚΑΤΑΒΟΛΗΣ ΤΟΥ ΠΤΗΤΙΚΟΥ ΕΠΙΔΟΜΑΤΟΣ 

Το πτητικό επίδομα (εξαμήνου και 1 δμήνου) καταβάλ¬ 
λεται στους δικαιούχους ως ακολούθως: 

(1 )Το μισό, μόλις συμπληρωθούν δέκα (10) ώρες πτή¬ 
σεως ή το 1 /10 του μισού για κάθε μία από τις 10 πρώτες 
ώρες πτήσεως. 

(2) Το άλλο μισό, μόλις συμπληρωθούν είκοσι ώρες 
(20) ώρες πτήσεως ή το 1/20 του μισού για κάθε ώρα 
πτήσεως πέραν των δέκα (10) πρώτων ωρών πτήσεως 
κάθε εξαμήνου ή 1δμήνου. 

(3) Για τους δικαιούχους σύμφωνα με το β' εδάφιο 
της παρ. Α (1) του Παραρτήματος «Α» γίνεται ανάλογη 
εφαρμογή των προηγούμενων διατάξεων, όταν συμπλη¬ 
ρωθούν πέντε (5) και δέκα (10) ώρες αντίστοιχα. 

(4) Κατ' εξαίρεση προκειμένου για μονίμους, μονί¬ 
μους εξ' εφεδρείας, εφέδρους αξιωματικούς, δοκίμους 
εφέδρους αξιωματικούς, ανθυπασπιστές και υπαξιωμα- 
τικούς που φονεύονται ή τραυματίζονται λόγω αερο¬ 
πορικού ατυχήματος, που συμβαίνει σε διατεταγμένη 
πτήση, καταβάλλεται ολόκληρο το πτητικό επίδομα του 


εξαμήνου ή του 1 δμήνου, ανεξάρτητα από τις ώρες πτή¬ 
σεως που πραγματοποίησαν σ' αυτό. 

(5) Για τις πέραν των τριάντα (30) ωρών πτήσεως μέσα 
σε κάθε εξάμηνο ή 1 δμηνο αναλόγως περιπτώσεως, δεν 
καταβάλλεται πτητικό επίδομα. Επίσης πτητικό επίδομα 
δεν καταβάλλεται για τις πέραν των 15 ωρών πτήσεως, 
μέσα στο ίδιο εξάμηνο, των ιπταμένων του δεύτερου 
εδαφίου της παραγράφου Α(1) του Παραρτήματος «Α» 
της παρούσας. Σε ό,τι αφορά τους ιπτάμενους της Π.Α., 
δύναται να γίνεται χρήση ωρών πτήσεως άπαξ, προη- 
γούμενου(ων) εξαμήνου(ων), του(ων) οποίου(ων) δεν 
έχει γίνει χρήση προς αποζημίωση, στην κατηγορία πτη¬ 
τικού επιδόματος που είναι δικαιούχοι και εφόσον πλη- 
ρούνται οι προϋποθέσεις υγειονομικής καταλληλότητας. 

(6) Σε περίπτωση προαγωγής των δικαιούχων πτητι¬ 
κού επιδόματος ή αλλαγής κατηγορίας μέσα στο ίδιο 
εξάμηνο ή 1 δμηνο ή μετάπτωσης στην περίπτωση του 
προσωπικού του δεύτερου εδαφίου της παρ. Α(1) του 
Παραρτήματος «Α» της παρούσας, το πτητικό επίδομα 
υπολογίζεται με ποσοστό, ανάλογα με τις ώρες πτήσεως 
που πραγματοποιήθηκαν σε κάθε βαθμό ή κατηγορία 
δικαιούχου. 

(7) Τεχνικοί αξιωματικοί, ανθυπασπιστές και υπαξιω- 
ματικοί, που συμπληρώνουν συγχρόνως ώρες πτήσεως 
για λήψη πτητικού επιδόματος δμήνου και 1 δμήνου, δεν 
μπορούν εντός του αυτού 1 δμήνου να λάβουν πτητικό 
επίδομα, μεγαλύτερο από αυτό, που αντιστοιχεί σε 90 
ώρες πτήσεως, δηλαδή 3 πτητικά, από τις οποίες 30 ώρες 
1 δμήνου, ούτε μέσα στο ίδιο εξάμηνο ποσό μεγαλύτερο 
από αυτό που αντιστοιχεί σε 30 ώρες πτήσεως. 

(δ) Τ ο πτητικό επίδομα των Μαθητών ΑΣΕΙ - ΑΣΣΥ, εφό¬ 
σον αυτοί δεν φέρουν βαθμό Αξιωματικού, Ανθυπασπι- 
στού, ή Υπαξιωματικού, δύναται να διατίθεται ολόκληρο 
ή μέρος αυτού για τη βελτίωση των όρων και συνθηκών 
διατροφής και διαβιώσεως γενικά, κατόπιν σχετικής δι¬ 
αταγής του οικείου Γενικού Επιτελείου. 

ΣΤ. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ 

ΠΤΗΤΙΚΟΥ ΕΠΙΔΟΜΑΤΟΣ 

Για την καταβολή του πτητικού επιδόματος στους δι¬ 
καιούχους απαιτούνται: 

(1) Προσκόμιση ατομικής βεβαιώσεως της μονάδας 
(γραφείο πτήσεων) που περιλαμβάνει τον αριθμό των 
ωρών πτήσεως που πραγματοποίησε ο δικαιούχος, κα¬ 
θώς και την κατηγορία στην οποία ανήκει. 

(2) Ειδικά για τους εκπαιδευτές πτήσεων, για την κα¬ 
ταβολή του πτητικού επιδόματος εκπαιδευτού πτήσε¬ 
ων, προσκομίζεται επιπλέον αντίγραφο της διαταγής με 
την οποία ο δικαιούχος ορίσθηκε εκπαιδευτής και στην 
οποία απαραιτήτως θα αναφέρεται και ο τύπος του αε¬ 
ροσκάφους στο οποίο ορίσθηκε εκπαιδευτής. 

Άρθρο 3 

Επίδομα Πτώσεως Αλεξιπτωτιστών 

1. Δικαιούχοι του επιδόματος πτώσεως αλεξιπτωτι¬ 
στών είναι οι πτυχιούχοι αλεξιπτωτιστές μόνιμοι και 
έφεδροι Αξιωματικοί, Ανθυπασπιστές, Δόκιμοι Έφεδροι 
Αξιωματικοί, μόνιμοι εθελοντές, κληρωτοί και έφεδροι 
οπλίτες εφόσον συμπληρώσουν δύο (2) πτώσεις ανά 
εξάμηνο με αλεξίπτωτο στατικού ιμάντα ή ελεύθερης 

πτώσης στην ξηρά ή τη θάλασσα, με την επιφύλαξη των 
περιορισμών του άρθρου 5 για τα στελέχη εκάστου Κλά¬ 
δου των Ενόπλων Δυνάμεων. 

2. Ομοίως δικαιούχοι είναι και οι εκπαιδευόμενοι Αλε¬ 
ξιπτωτιστές κατά το τελευταίο εξάμηνο της εκπαίδευσής 
τους με την προϋπόθεση ότι επακολούθησε η απονομή 
τού πτυχίου, ανεξαρτήτως εάν πραγματοποίησαν άνω 
των δύο πτώσεων ανά εξάμηνο, με την επιφύλαξη των 
περιορισμών της παρ. γ του άρθρου 5. Οι πρόσθετες 
πτώσεις που πραγματοποιήθηκαν κατά τη διάρκεια της 
εκπαίδευσης δεν υπολογίζονται για το επόμενο εξάμηνο. 
Άρθρο 4 

Επίδομα Υποβρυχίων Καταστροφέων 

Δικαιούχοι του επιδόματος Υποβρυχίων Καταστροφέ¬ 
ων είναι μόνιμοι και έφεδροι Αξιωματικοί, Ανθυπασπι- 
στές, Δόκιμοι Έφεδροι Αξιωματικοί, μόνιμοι εθελοντές, 
κληρωτοί και έφεδροι οπλίτες οι οποίοι είναι κάτοχοι 
πτυχίου Υποβρυχίου Καταστροφέα («Υ/ΚΤ»), με την επι¬ 
φύλαξη του άρθρου 5 όπου προβλέπονται ειδικές προϋ¬ 
ποθέσεις για τα στελέχη εκάστου Κλάδου των Ενόπλων 
Δυνάμεων, εφόσον κατά τη διάρκεια ενός εξαμήνου 
πραγματοποιούν: 

α. Δύο καταδύσεις σε βάθος τριάντα έξι (36) μέτρων 
με παραμονή στο βυθό επί δέκα (10) πρώτα λεπτά και 
με την χρήση συσκευών ατμοσφαιρικού αέρα. 

β. Δύο ημερήσιες υποβρύχιες πορείες με χρήση πυξί¬ 
δας 1.000 μέτρων κατ'ελάχιστο και λοιπές προϋποθέσεις 
ανάλογα με διαταγές εκάστου Κλάδου. 

γ. Δύο νυχτερινές υποβρύχιες πορείες με χρήση πυξί¬ 
δας 1.000 μέτρων κατ'ελάχιστο και λοιπές προϋποθέσεις 
ανάλογα με διαταγές εκάστου Κλάδου. 

Άρθρο 5 

Λοιπές προϋποθέσεις καταβολής 
επιδομάτων πτώσεως αλεξιπτωτιστή 
και υποβρυχίου καταστροφέα 

Τα επιδόματα πτώσεως αλεξιπτωτιστή και υποβρυχίου 
καταστροφέα καταβάλλονται στους δικαιούχους των 
άρθρων 3 και 4 αντίστοιχα, με τους εξής περιορισμούς: 

α. Στρατός Ξηράς: Καταβάλλονται αποκλειστικά σε 
Αξιωματικούς-Ανθστές-Μόνιμους Υπαξιωματικούς- 
ΕΜΘ-ΕΠΟΠ και ΟΒΑ που υπηρετούν: 

(1) Σε θεσμοθετημένες θέσεις των Ειδικών Δυνάμεων 
σε Επιτελεία, Διευθύνσεις, Διοικήσεις, Σχηματισμούς, Συ¬ 
γκροτήματα, Σχολές, Κέντρα Εκπαίδευσης, Μονάδες και 
Ανεξάρτητες Υπομονάδες των Ειδικών Δυνάμεων στην 

Ελλάδα, πλην των αναφερομένων στην περίπτωση 
β(2) της παρούσης παραγράφου. 

(2) Σε γενικές θέσεις στο ΥΠΕΘΑ-ΓΕΕΘΑ-ΓΕΣ, με μέγι¬ 
στο αριθμό δικαιούχων τους είκοσι (20). 

(3) Στο 865 ΤΕΝΕΦ. 

β. Επιπλέον, καταβάλλονται στους παρακάτω δικαι¬ 
ούχους του Στρατού Ξηράς, το ανώτατο μέχρι ένα (1) 
εξάμηνο το χρόνο: 

(1) Αξιωματικοί-Ανθστές-Μόνιμοι Υπαξιωματικοί-ΕΜΘ 
και ΕΠ.ΟΠ. που υπηρετούν σε θεσμοθετημένες θέσεις 
Ειδικών Δυνάμεων στην νήσο Κύπρο. 

(2) Αξιωματικοί-Ανθστές-Μόνιμοι Υπαξιωματικοί- 
ΕΜΘ-ΕΠ.ΟΠ. και ΟΒΑ που υπηρετούν σε Μονάδες και 


Ανεξάρτητες ΥπομονάδεςΤΘ-ΠΒ-ΔΒ-ΜΧ-ΤΧ και στοΤΥΠ 
της 32 ΤΑΞ ΠΝ και υπάγονται διοικητικά σε Σχηματισμούς 
των Ειδικών Δυνάμεων. 

(3) Αξιωματικοί-Ανθστές-Μόνιμοι Υπαξιωματικοί- 
ΕΜΘ-ΕΠ.ΟΠ. και ΟΒΑ που υπηρετούν σε θεσμοθετημένες 
θέσεις Ειδικών Δυνάμεων στις Μονάδες Επιστράτευσης 
(ΜΕ). 

γ. Οι ΔΕΑ και οι κληρωτοί οπλίτεςτου Στρατού ζηράς οι 
οποίοι υπηρετούν στη ΣΧΑΛ,τις ΜΑΛ και το 865 ΤΕΝΕΦ, 
λαμβάνουν επίδομα συντήρησης ικανότητας αλεξιπτω¬ 
τιστή μόνο στη βασική εκπαίδευση αλεξιπτωτιστή, και 
μέγιστο αριθμό δικαιούχων ως Παράρτημα «Γ». 

δ. Μέγιστος συνολικός αριθμός εξαμήνων κατά έτος 
για όλες τις κατηγορίες δικαιούχων πτωτικού επιδόματος 
και επιδόματος υποβρυχίων καταστροφέων του Στρατού 
Ξηράς, ως Παράρτημα Γ' «Μέγιστος Αριθμός Δικαιούχων- 
Συνόλου Εξαμήνων Επιδομάτων Κινδύνου κατά Κλάδο» 
της παρούσης. 

ε. Πολεμικό Ναυτικό: καταβάλλονται αποκλειστικά 
στους δικαιούχους που υπηρετούν στη Διοίκηση Υπο¬ 
βρυχίων Καταστροφών (ΔΥΚ), στο Κέντρο Ναυτικής 
Αποτροπής (ΚΕ.Ν.ΑΠ.) καθώς και στο Αρχηγείο Στόλου 
/Διεύθυνση Επιχειρησιακής Αξιολόγησης (ΑΣ/ΔΕΠΑ), με 
μέγιστο αριθμό ως Παράρτημα «Γ». 

στ. Πολεμική Αεροπορία:Το επίδομα πτώσεως αλεξι¬ 
πτωτιστών καταβάλλεται αποκλειστικά σε δικαιούχους 
που υπηρετούν στην 31 ΜΕΕΔ, με μέγιστο αριθμό δικαι¬ 
ούχων ως Παράρτημα «Γ». 

Άρθρο 6 

Καταδυτικό Επίδομα 

1. Δικαιούχοι του καταδυτικού επιδόματος είναι Αξιω¬ 
ματικοί, Ανθυπασπιστές, ΔΕΑ, μόνιμοι, εθελοντές, κλη¬ 
ρωτοί και έφεδροι οπλίτες που έχουν συμπληρώσει 30 
ώρες κατάδυσης με υποβρύχιο (Υ/Β) εντός ενός κατα¬ 
δυτικού εξαμήνου. 

2. Το ως άνω επίδομα καταβάλλεται αποκλειστικά 
στους δικαιούχους που υπηρετούν σε υποβρύχια (Υ/Β), 
στη Διοίκηση Υποβρυχίων (Δ.Υ.), στη Βάση Υποβρυχίων 
(Β.Υ.) ως εφεδρικά πληρώματα υποβρυχίων, στη Σχολή 
Υποβρυχίων (ΣΥΒ), στο Αρχηγείο Στόλου / Διεύθυνση 
Επιχειρησιακής Αξιολόγησης (ΑΣ/ΔΕΠΑ), με μέγιστο 
αριθμό δικαιούχων ως Παράρτημα «Γ». 

3. Προϋπόθεση καταβολήςτου καταδυτικού επιδόμα¬ 
τος για τα στελέχη της Π.Α. είναι να υπηρετούν στη 31 
ΜΕΕΔ ή τη 206 ΠΑΥ, με μέγιστο αριθμό δικαιούχων ως 
Παράρτημα «Γ». 

Άρθρο 7 

Επίδομα Δυτών 

1. Επίδομα Δυτών καταβάλλεται στο στρατιωτικό προ¬ 
σωπικό, ανά ώρα κατάδυσης, ως κάτωθι: 

α. Αυτοδύτες, εφόσον είναι κάτοχοι πτυχίου Αυτοδύτη 
με μέγιστο αριθμό ωρών κατάδυσης 10 μηνιαίως. 

β. Δύτες, εφόσον είναι κάτοχοι πτυχίου Δύτη με μέγι¬ 
στο αριθμό ωρών κατάδυσης 40 μηνιαίως. 

2. Το επίδομα Δυτών καταβάλλεται σε δύτες που υπη¬ 
ρετούν στα καταδυτικά συνεργεία Ναυστάθμων Σαλα- 
μίνας-Κρήτης και στο Φ/Θ ΘΕΤΙΣ, με μέγιστο αριθμό 
δικαιούχων ως Παράρτημα «Γ». 

Άρθρο 8 

Επίδομα Εξουδετέρωσης Ναρκών 

Ι.Το επίδομα εξουδετέρωσης ναρκών καταβάλλεται 
μηνιαίως στο κάτωθι στρατιωτικό προσωπικό: 

α. Κάτοχοι πτυχίου «Υ/ΚΤ» και 

β. Κάτοχοι πτυχίου ΕΟϋ (ΕχρΙοείνθ Οΐ'άηθί'Κθ ϋίεροεθΙ) 
ΗΠΑ/Μεγάλης Βρετανίας ή άλλης συμμαχικής χώρας ή 
αντίστοιχου αναγνωρισμένου πτυχίου των Ε.Δ. και της 
ΕΛ.ΑΣ. και 

γ. Συμμετέχουν σε αποστολές έρευνας, αναγνώρισης, 
εξουδετέρωσης και καταστροφής τυποποιημένων αυ¬ 
τοσχέδιων πυροδοτικών μηχανισμών. 

2. Το ως άνω επίδομα καταβάλλεται αποκλειστικά 
στους δικαιούχους του Πολεμικού Ναυτικού που υπηρε¬ 
τούν στη Διοίκηση Υποβρυχίων Καταστροφών (ΔΥΚ) και 
στο Κέντρο Ναυτικής Αποτροπής (ΚΕ.Ν.ΑΠ.), με μέγιστο 
αριθμό δικαιούχων ως Παράρτημα «Γ». 

3. Το επίδομα εξουδετέρωσης ναρκών καταβάλλεται 
και στα στελέχη του Πολεμικού Ναυτικού που υπηρε¬ 
τούν στα Ναρκοθηρευτικά Πολεμικά Πλοία, εφόσον: 

(1) είναι κάτοχοι πτυχίου «δυτών/ναρκαλιευτών» και 

(2) στελεχώνουν ομάδες ΟΕΝ και 

(3) συμμετέχουν σε αποστολές έρευνας, αναγνώρισης, 
εξουδετέρωσης και καταστροφής τυποποιημένων αυτο¬ 
σχέδιων πυροδοτικών μηχανισμών. 

Άρθρο 9 

Ειδική αποζημίωση ΤΕΝΞ 

1. Στο στρατιωτικό προσωπικό του Τάγματος Εκκα¬ 
θάρισης Ναρκοπεδίων Ξηράς (ΤΕΝΞ), ειδικότητας ναρ- 
καλιευτή, για κάθε ημέρα εργασίας σε ναρκοπέδιο ή 
ύποπτο χώρο, καταβάλλεται ειδική αποζημίωση ύψους 
ενενήντα ευρώ (90€), με μέγιστο συνολικό αριθμό ημε¬ 
ρών απασχόλησης του προσωπικού κατ' έτος τις 11.700 
και μέγιστο αριθμό δικαιούχων ως Παράρτημα «Γ» της 
παρούσης. 

2. Η παραπάνω αποζημίωση καταβάλλεται με τους 
εξής όρους και προϋποθέσεις: 

α. Η εργασία ναρκαλιευτή του ΤΕΝΞ σε ναρκοπέδιο 
ή ύποπτο χώρο πιστοποιείται από τα τηρούμενα ημε¬ 
ρολόγια εργασίας του εκάστοτε συνεργείου - ομάδας 
εργασίας Ναρκαλιείας, θεωρημένα από τον Σχηματισμό, 
στην περιοχή ευθύνης του οποίου εργάζεται. 

β.Το στρατιωτικό προσωπικό του ΤΕΝΞ εργάζεται έως 
έξι (6) ώρες το 24ωρο σε ναρκοπέδιο ή ύποπτο χώρο, η 
δε συνεχής εργασία δεν πρέπει να ξεπερνά τις τέσσερις 

(4) ώρες. 


Άρθρο 10 

Ειδική Αποζημίωση Πυροτεχνουργών 

1. Στο στρατιωτικό προσωπικό του Στρατού Ξηράς 
που έχει αποφοιτήσει από το αντίστοιχο σχολείο ΕΟϋ 
(ΕχρΙοείνθ Οΐ'άηθί'Κθ ΟίεροεθΙ), για εργασίες αντιμετώπι¬ 
σης περιστατικών Εξουδετέρωσης Εκρηκτικών Μηχανη- 
μάτων/Μηχανισμών-Πυρομαχικών (ΕΕΜ/Μ-Π), καταβάλ¬ 
λεται αποζημίωση ύψους ενενήντα ευρώ (90€) για κάθε 
ημέρα εργασίας σε ύποπτο χώρο, ανεξάρτητα από τον 
αριθμό των ευρημάτων. Ως μέγιστος χρόνος εργασίας σε 
αυτόν ορίζονται οι έξι (6) ώρες ημερησίως, η δε συνεχής 
εργασία δε δύναται να ξεπερνά τις τέσσερις (4) ώρες. 

2. Ειδικά στο στρατιωτικό προσωπικό ειδικότητας 
πυροτεχνουργού καταβάλλεται ποσό δεκαπέντε ευρώ 
(15 €) για κάθε ημέρα εργασίας για καταστροφή βλημά¬ 
των σε πεδία βολής, άχρηστων και επικίνδυνων πυρομα- 
χικών εκτός ναρκοπεδίων ή ύποπτων χώρων και ανεξαρ¬ 
τήτως του αριθμού των βλημάτων ή πυρομαχικών που 
καταστρέφονται, με μέγιστο αριθμό ημερών εργασίας 
κατ'ατομο ετησίως τις είκοσι πέντε (25) και μέγιστο αριθ¬ 
μό δικαιούχων ως Παράρτημα «Γ». Η αποζημίωση της 
παρούσης παραγράφου δεν καταβάλλεται σωρευτικά 
με αυτή της παρ. 1. 

3. Ειδικά για τα στελέχη της Π.Α. πυροτεχνουργούς 
εντεταλμένους για την εξουδετέρωση εκρηκτικών μη¬ 
χανισμών η ειδική αποζημίωση ορίζεται στα οκτώ ευρώ 
και ογδόντα λεπτά (8,80 €) για κάθε ημέρα εργασίας, με 
μέγιστο αριθμό δικαιούχων ως Παράρτημα Γ. 

Άρθρο 11 

Ειδικές Διατάξεις 

Ι.Το προσωπικό που τοποθετείται για υπηρεσία ή για εκ¬ 
παίδευση στο εξωτερικό άνω των πέντε (5) μηνών δε δικαι¬ 
ούται τα ανωτέρω επιδόματα κινδύνου, με εξαίρεση τους 
δικαιούχους του πτητικού επιδόματος στους οποίους τα 
προβλεπόμενα ποσά καταβάλλονται μειωμένα κατά 40%. 

2. Τα Παραρτήματα «Α», «Β» και «Γ» της παρούσης από¬ 
φασης αποτελούν αναπόσπαστο τμήμα της. Τα Παραρ¬ 
τήματα «Β» και «Γ» δε δημοσιεύονται στην Εφημερίδα 
της Κυβερνήσεως για τους λόγους που αναφέρονται στο 
άρθρο 8 παρ. 1 α ν. 3469/2006 (Α' 131). 

Άρθρο 12 

Το συνολικό ποσό δαπάνης επί ΚΑΕ 0434 δεν δύναται 
να υπερβεί από το 2018 και εφεξής το αναγραφόμενο 
στο προοίμιο εκτός εάν άλλως καθορισθεί με κοινή από¬ 
φαση Υπουργών Εθνικής Άμυνας και Οικονομικών. 

Παράρτημα «Α» 

Θέση σε Πτητική Ενέργεια 

Α. Πτητική ενέργεια 

(1) Μόνιμοι αξιωματικοί, ανθυπασπιστές, έφεδροι 
αξιωματικοί, δόκιμοι έφεδροι αξιωματικοί και μόνιμοι 
υπαξιωματικοί, κάτοχοι στρατιωτικού πτυχίου χειριστού 
αεροσκαφών και ελικοπτέρων, τίθενται σε πτητική ενέρ¬ 
γεια, εφόσον συμπληρώσουν κατ'ελάχιστο όριο τριάντα 
(30) ώρες πτήσεως ανά εξάμηνο, ως χειριστές αεροσκα¬ 
φών γενικώς, που ανήκουν σε ελληνικές ή συμμαχικές 
μονάδες. Ειδικά οι ιπτάμενοι αξιωματικοί της Πολεμικής 
αεροπορίας, που δεν υπηρετούν σε μοίρες και σμήνη 
αεροσκαφών και ελικοπτέρων αυτής και οι αξιωματικοί, 
ανθυπασπιστές, έφεδροι αξιωματικοί, δόκιμοι έφεδροι 
αξιωματικοί και υπαξιωματικοί, κάτοχοι στρατιωτικού 
πτυχίου χειριστή αεροσκαφών και ελικοπτέρων, που 
δεν υπηρετούν σε μονάδες αεροσκαφών και ελικοπτέ¬ 
ρων του Στρατού Ξηράς και στη Διοίκηση Ελικοπτέρων 
του Πολεμικού Ναυτικού, τίθενται σε πτητική ενέργεια, 
εφόσον συμπληρώσουν 15 τουλάχιστον ώρες πτήσεως 
ανά εξάμηνο ως χειριστές αεροσκαφών ή ελικοπτέρων 
ελληνικών ή συμμαχικών μονάδων. 

(2) Οι αναφερόμενοι στην προηγουμένη παράγραφο, 
πλην των Ιπταμένων Αξιωματικών της Πολεμικής Αερο¬ 
πορίας, εφόσον δεν υπηρετούν σε Μονάδες αεροσκα¬ 
φών, θα ίπτανται για τη συντήρηση της πτητικής τους 
ικανότητας, μόνο κατόπιν διαταγής του Αρχηγείου του 
οικείου Κλάδου των Ενόπλων Δυνάμεων και αναλόγως 
των υφισταμένων αναγκών. 

(3) Αξιωματικοί, ανθυπασπιστές, υπαξιωματικοί και 
κληρωτοί οπλίτες κάτοχοι πτυχίου ειδικότητας από 
εκείνες που προβλέπονται για τα μέλη πληρώματος 
αεροσκαφών, οι οποίοι υπηρετούν ως τοποθετημένοι, 
προσκολλημένοι ή διατιθέμενοι για πτήση σε μονάδες 
αεροσκαφών, τίθενται σε πτητική ενέργεια όταν συμπλη¬ 
ρώνουν τουλάχιστον 30 ώρες πτήσης ανά εξάμηνο, ως 
απαραίτητα μέλη πληρώματος αεροσκαφών. 

(4) Αξιωματικοί, Ανθυπασπιστές και Υπαξιωματικοί, 
κάτοχοι πτυχίου τεχνικής ειδικότητος αεροσκαφών, ή 
και άλλης ειδικότητας, που καθορίζεται με εισήγηση του 
οικείου Κλάδου και απόφασης του Συμβουλίου Αρχηγών 
Γενικών Επιτελείων (ΣΑΓΕ), χρησιμοποιούμενοι σε δο¬ 
κιμαστικές πτήσεις ή άλλες διατεταγμένες υπηρεσίες ή 
αποστολές, στις οποίες απαιτείται η παρουσία τους κατά 
τη διάρκεια της πτήσης, τίθενται σε πτητική ενέργεια, το 
πολύ για ένα εξάμηνο εντός εκάστου δεκαοκταμήνου, 
εφόσον εντός του δεκαοκταμήνου αυτού συμπληρώ¬ 
σουν στο αεροσκάφος 30 ώρες πτήσης κατ' ελάχιστο 
όριο. 

(5) Μαθητές της Σχολής Ικάρων, επιτυχώς αποφοιτή- 
σαντες, λογίζονται ότι τίθενται σε πτητική ενέργεια, εφό¬ 
σον συμπλήρωσαν, σε κάθε εξάμηνο, 30 ώρες πτήσης 
κατ' ελάχιστο όριο. 

(6) Το ευεργέτημα της προηγούμενης παραγράφου 
δικαιούνται και οι μαθητές Στρατιωτικών Σχολών χει¬ 
ριστών, ως και ειδικοτήτων πληρωμάτων αεροσκαφών, 
ημεδαπής ή αλλοδαπής. 

(7) Ως απαραίτητο πλήρωμα κάθε αεροσκάφους ή ελι¬ 
κοπτέρου θεωρείται ο ιπτάμενος κυβερνήτης, για δε τα 


αεροσκάφη - ελικόπτερα διπλού χειρισμού και ο ιπτάμε¬ 
νος συγκυβερνήτης ή ο μαθητής ιπτάμενος, κατά τις εκ¬ 
παιδευτικές πτήσεις.Τα απαραίτητα μέλη πληρώματος, 
τα οποία, εφόσον συμπληρώσουν τις προβλεπόμενες 
ώρες πτήσεως, δικαιούνται εξαμηνιαίου πτητικού επιδό¬ 
ματος (κατηγορίας Ε1, Ε2) και καθορίζονται κατά τύπο 
αεροσκάφους ή ελικοπτέρου ως το Παράρτημα «Β», το 
οποίο αποτελεί αναπόσπαστο μέρος της παρούσης, μη 
δημοσιευόμενο, καθόσον χαρακτηρίζεται ως απόρρητο. 

(8) Καθορισμός κατηγοριών αποστολών αεροσκαφών 
και ελικοπτέρων: 

1. Τα καθοριζόμενα, στην παράγραφο Α(7) του παρό¬ 
ντος, πληρώματα αεροσκαφών και ελικοπτέρων μειώ¬ 
νονται σε αριθμό, εάν και εφόσον οι κατά περίπτωση 
αποστολές δεν απαιτούν την ύπαρξη επί του αεροσκά¬ 
φους και ελικοπτέρου όλων των μελών, των ως άνω ορι- 
ζομένων αντιστοίχως πληρωμάτων. Σε περίπτωση που 
η διάρκεια της πτήσεως είναι μεγάλη και οι συνθήκες 
αυτής το απαιτούν, καθώς και όταν πρόκειται για πτήσεις 
με σκοπό την εκπαίδευση ή συντή ρηση των ιπταμένων, 
το καθοριζόμενο στην ανωτέρω παράγραφο Α(7) απα¬ 
ραίτητο πλήρωμα, δύναται να διπλασιάζεται. 

2. Τα απαραίτητα μέλη πληρώματος της ως άνω πα¬ 
ραγράφου Α(7), είναι δυνατό να διπλασιάζονται επίσης, 
κατά τις πτήσεις εκπαίδευσης - συντήρησης της πτητι¬ 
κής ικανότητας, σε αεροσκάφη (1-12 και σε ελικόπτερα 
(ΙΗ -47 Θ, ΝΗ-90 και ΙΙΗ-1Η του Στρατού Ξηράς, του εκτός 
Μονάδων Αεροπορίας Στρατού υπηρετούντος ιπτάμε¬ 
νου προσωπικού. Με διαταγή του Γενικού Επιτελείου 
Στρατού, καθορίζονται οι λεπτομέρειες πραγματοποί¬ 
ησης αυτών των πτήσεων (διαδικασίες, προϋποθέσεις, 
ανώτατο όριο ωρών πτήσης, αντικείμενα πτητικής εκ¬ 
παίδευσης, συμπλήρωση βιβλίων πτήσης κ.λπ.). 

3. Ειδικότερα για τα αεροσκάφη ΑΣΕΠΕ σε εκπαιδευτι¬ 
κές αποστολές ή αξιολογήσεις το πλήρωμα δύναται να 
αυξηθεί συνολικά σε εννέα (9) άτομα συμπεριλαμβανο¬ 
μένων των εκπαιδευτών και αξιολογητών. 

4. Με διαταγές του Γενικού Επιτελείου του οικείου Κλά¬ 
δου των ΕΔ στον οποίο ανήκουν τα αεροσκάφη - ελι¬ 
κόπτερα, καθορίζονται οι κατηγορίες αποστολών κάθε 
τύπου αεροσκάφους - ελικοπτέρων και τα καθοριζόμενα 
στην παράγραφο Α(7) μέλη των πληρωμάτων τα οποία 
δεν αναγκαιούν κατά περίπτωση αποστολής. 

(9) Τρόπος και αρμοδιότητα ορισμού και διαθέσεως 
πληρωμάτων προς πτήση: 

Αρμόδιος ορισμού και διαθέσεως του πληρώματος 
του αεροσκάφους-ελικοπτέρου είναι ο Διοικητής της 
Αεροπορικής Μονάδος του οικείου Κλάδου, στην οποία 
ανήκει το αεροσκάφος οργανικώς ή το εξουσιοδοτημένο 
για το σκοπό αυτό όργανο. Ο ορισμός και η διάθεση του 
πληρώματος λαμβάνει χώρα με έγγραφη διαταγή του 
ανωτέρω, η οποία συνίσταται στην αναγραφή επί του 
βιβλίου πτήσεων της Μονάδος ονομαστικώς των μελών 
του πληρώματος του προς πτήση αεροσκάφους. 

(10) Προϋποθέσεις ορισμού και όροι πτήσεως πλη¬ 
ρωμάτων 

Για τον ορισμό των πληρωμάτων και διάθεση προς 
πτήση πρέπει να συντρέχουν οι ακόλουθες προϋποθέ¬ 
σεις: 

α. Το οριζόμενο μέλος πληρωμάτων πρέπει να είναι 
τοποθετημένο, αποσπασμένο, προσκολλημένο ή ορι¬ 
ζόμενο με σχετική διαταγή της αρμοδίας προϊσταμένης 
αρχής, στην Μονάδα στην οποία οργανικώς ανήκει το 
προς πτήση αεροσκάφος. Στην περί διαθέσεως προς 
πτήση διαταγή καθορίζεται και ο τύπος αεροσκαφών με 
τα οποία το μέλος τούτο δύναται να ιπταθεί. 

β. Ο προς πτήση στρατιωτικός πρέπει να είναι κατάλλη¬ 
λος υγειονομικούς, σύμφωνα με τις ισχύουσες διατάξεις 
περί υγειονομικής εξετάσεως ιπταμένου προσωπικού. 

γ. Επίσης να είναι κάτοχος του προβλεπομένου για την 
ειδικότητα του στρατιωτικού πτυχίου ή να έχει παρακο¬ 
λουθήσει με επιτυχία την αντίστοιχη για την ειδικότητα 
του εκπαίδευση, στα προβλεπόμενα σχολεία, από τα 
οποία πρέπει να αποφοιτήσει ευδόκιμα και να έχει διε- 
ξέλθει με επιτυχία τις δοκιμασίες ικανότητος στον τύπο 
του αεροσκάφους με το οποίο θα ιπταθεί, με εξαίρεση 
των εκπαιδευομένων στην Μονάδα προς απόκτηση της 
ικανότητος αυτής. 

(11) Τήρηση στοιχείων 

Σε κάθε αεροπορική μονάδα, κάθε κλάδου των Ενό¬ 
πλων Δυνάμεων τηρείται ιδιαίτερο βιβλίο πτήσεων, στο 
οποίο καταχωρούνται όλα γενικώς τα στοιχεία πτήσεως 
για κάθε ένα μέλος χωριστά. Ειδικότερα στο εν λόγω 
βιβλίο αναγράφονται: 

α. Προ της πτήσεως. 

1. Η ημερομηνία πτήσεως. 

2. Το είδος της αποστολής. 

3.0 τύπος και ο αριθμός μητρώου του αεροσκάφους. 

4. Κατ' εκτίμηση η διάρκεια της πτήσεως. 

5. Στοιχεία του κυβερνήτου και λοιπών μελών πλη¬ 
ρώματος. Απέναντι από τα στοιχεία αυτά υπογράφει ο 
Διοικητής ή το προς τούτο εξουσιοδοτημένο όργανο 
της Μονάδας. 

β. Μετά την πτήση 

Από κάθε κυβερνήτη του αεροσκάφους καταχωρού- 
νται τα κάτωθι στοιχεία, τα οποία βεβαιούνται με την 
υπογραφή του, επί του βιβλίου πτήσεων: 

1. Εκτέλεση αποστολής. 

2. Συνολική διάρκεια πτήσεως. 

Τα κατά τα ανωτέρω καταχωρούμενα στο βιβλίο πτή¬ 
σεων στοιχεία συγκεντρώνονται στο γραφείο πτήσεων 
κάθε Μονάδος, η οποία μεριμνά για την υποβολή τους 
στο οικείο Γενικό Επιτελείο και για την τήρηση τους από 
το αρμόδιο γραφείο. Καθ' όμοιο τρόπο πρέπει να βεβαι¬ 
ωθούν οι ώρες πτήσεως του προσωπικού της παραγρά¬ 
φου Α(4) του παρόντος. Από το γραφείο πτήσεων της 
Μονάδας εκδίδονται τα κατά καιρούς αιτούμενα από 
τους ενδιαφερομένους βεβαιωτικά έγγραφα, τα οποία 
περιλαμβάνουν τα στοιχεία των εκτελεσθεισών πτήσεων. 

(12) Τα καθοριζόμενα στις ανωτέρω παραγράφους Α 
(7,8,9 και 10) του παρόντος εφαρμόζονται ανάλογα και 
για το προσωπικό της παραγράφου Α (4) του παρόντος. 

(13) Με απόφαση του Αρχηγού Γενικού Επιτελείου 
Εθνικής Άμυνας (Α/ΓΕΕΘΑ), τίθεται, καθ' εξάμηνο, σε 
πτητική ενέργεια το αναφερόμενο στις προηγούμενες 
παραγράφους προσωπικό, σύμφωνα με τις κατά περί¬ 
πτωση απαιτούμενες προϋποθέσεις. 


(14) Οι καταστάσεις ενεργού υπηρεσίας, πτητικής 
ενέργειας, πτητικής αδράνειας και πτητικής ακαταλλη- 
λότητας περιγράφονται στην εκάστοτε ισχύουσα νομο¬ 
θεσία. 

Β. ΠΤΗΤΙΚΗ ΕΝΕΡΓΕΙΑ ΙΠΤΑΜΕΝΩΝ- 

ΡΑΔΙΟΝΑΥΤΙΛΩΝ ΠΟΥ ΥΠΗΡΕΤΟΥΝ ΣΤΟ ΕΞΩΤΕΡΙΚΟ 

(1) Οι ιπτάμενοι και ραδιοναυτίλοι της Πολεμικής Αε¬ 
ροπορίας (ΠΑ), που βρίσκονται στο εξωτερικό για υπηρε¬ 
σία ή εκπαίδευση για χρονικό διάστημα μεγαλύτερο των 
πέντε (5) μηνών, διατηρούν την πτητική τους ενέργεια. 

(2) Το προσωπικό της προηγούμενης παραγράφου, 
μετά από αίτηση του και σχετική έγκριση του ΓΕΑ, συ¬ 
μπληρώνει τις προβλεπόμενες ώρες πτήσεως επί αερο¬ 
σκαφών μαχητικών, εκπαιδευτικών, μεταφορικών, πυ¬ 
ροσβεστικών, ναυτικής συνεργασίας και ελικοπτέρων. 
Κατ' εξαίρεση, όσοι Ιπτάμενοι της Πολεμικής Αεροπορίας 
υπηρετούν στο ΤβοϊϊοβΙ Εθθάθΐ^Μρ Ργο9Γ3ιπιτιθ ως εκ¬ 
παιδευτές, δύνανται, ύστερα από αίτηση τους και σχετική 
έγκριση του ΓΕΑ, να συμπληρώνουν τις προβλεπόμενες 
ώρες πτήσεως επί μαχητικών αεροσκαφών. 

(3) Για την παραπάνω περίπτωση, οι Υπηρεσίες Εξω¬ 
τερικού της Πολεμικής Αεροπορίας υποβάλλουν στο 
ΓΕΑ/Α1 ένα μήνα πριν αρχίσει κάθε πτητικό εξάμηνο, 
ονομαστικές καταστάσεις ιπταμένων και ραδιοναυτι¬ 
λιών, με τις οποίες, αφού λάβουν υπόψη τις επιθυμητές 
ημερομηνίες των ενδιαφερομένων και τις ανάγκες της 
Υπηρεσίας, θα προτείνουν ημερομηνίες μετακινήσεως 
ενός εκάστου. Το ΓΕΑ/Α1 σε συνεργασία με το ΓΕΑ/Β1 
εκδίδει εγκριτική διαταγή μετακινήσεως του προσωπι¬ 
κού στην Ελλάδα και για χρονικό διάστημα μέχρι δέκα 
(10) συνεχόμενες ημέρες κάθε εξάμηνο. Οι ιπτάμενοι 
της Πολεμικής Αεροπορίας που υπηρετούν στοΤθεΐίεθΙ 
Εθ3άθΓ5ήίρ ΡΓ 09 Γ 3 ΐηηΐθ ως εκπαιδευτές, δύνανται να με¬ 
τακινούνται στην Ελλάδα μέχρι τέσσερις (4) φορές κάθε 
εξάμηνο για επτά (7) συνεχόμενες ημέρες κάθε φορά. 

(4) Η μετακίνηση των ανωτέρω στρατιωτικών γίνεται 
με Φύλλο Πορείας που θα χορηγείται, με μέριμνα των 
αρμοδίων Υπηρεσιών εξωτερικού. Στο Φύλλο Πορείας 
αναγράφεται υποχρεωτικά ότι η μετακίνηση γίνεται χω¬ 
ρίς καταβολή οδοιπορικών εξόδων, κατόπιν αιτήσεως 
του ενδιαφερομένου, για την εκτέλεση των πτήσεων που 
απαιτούνται προκειμένου να τεθεί σε πτητική ενέργεια. 

Γ. ΕΞΑΜΗΝΑ-ΔΕΚΑΟΚΤΑΜΗΝΑ 

(1) Ως εξάμηνα, νοούνται οι χρονικές περίοδοι από 
1 η Ιανουάριου μέχρι τέλους Ιουνίου και από 1 η Ιουλίου 
μέχρι τέλους Δεκεμβρίου, εκάστου έτους, ως δεκαοκτά- 
μηνα δε οι χρονικές περίοδοι από 1 ης Ιανουάριου μέχρι 
τέλους Ιουνίου του επομένου έτους και από 1 ης Ιουλί¬ 
ου του επομένου έτους μέχρι τέλους του μεθεπομένου 
έτους, αρχής γενομένης από 1 ης Ιουλ. 2017, από την 
οποία αρχίζει το ισχύον για τους τεχνικούς Αξιωματικούς 
Αεροπορίας δεκαοκτάμηνο. 

(2) Στρατιωτικοί των περιπτώσεων Α (1, 3 και 4) του 
παρόντος, που δεν συμπληρώνουν τον καθοριζόμενο 
χρόνο πτήσης, τίθενται σε πτητική ενέργεια για το αντί¬ 
στοιχο εξάμηνο, ανεξάρτητα των ωρών πτήσης, εάν φο- 
νεύθηκαν ή τραυματίστηκαν σε αεροπορικό ατύχημα 
διατεταγμένης πτήσης. 

(3) Εάν μέροςτου κρίσιμου χρονικού διαστήματος του 
προβλεπομένου για τη συμπλήρωση των προϋποθέσε¬ 
ων βάσει των οποίων το προσωπικό των περιπτώσεων 
Α (1 και 3) του παρόντος τίθεται σε πτητική ενέργεια, δε 
λογίζεται κατά την κείμενη νομοθεσία ως χρόνος υπη¬ 
ρεσίας, το υπόλοιπο χρονικό διάστημα λογίζεται ως 
χρόνος πτητικής ενέργειας, εφόσον κατά την διάρκεια 
αυτού συμπληρώθηκαν οι καθοριζόμενες στην παρ. Α 
(1) ώρες πτήσης. 

(4) Στις περιπτώσεις που είναι απαραίτητη η παρουσία, 
κατά την διάρκεια της πτήσης, αξιωματικών, ανθυπασπι- 
στών, υπαξιωματικών, οι οποίοι είναι κάτοχοι πτυχίου τε¬ 
χνικής ειδικότητος αεροσκαφών ή και άλλης ειδικότητος, 
που θα καθορίζεται από το Γενικό Επιτελείο Αεροπορίας 
(ΓΕΑ), ύστερα από απόφαση του ΣΑΓΕ, δύναται να τίθε¬ 
νται σε πτητική ενέργεια και να λαμβάνουν το πτητικό 
επίδομα Ιδμήνου (κατηγορίας II και 12), εφόσον συμπλη¬ 
ρώνουν τις προβλεπόμενες ώρες πτήσης, σύμφωνα με 
την διάταξη της παρ. Α (4) του παρόντος. 

(5) Σε πτητική ενέργεια, ενός εξαμήνου εντός του 
Ιδμήνου, μετά την συμπλήρωση 30 ωρών πτήσεως, 
τίθενται: 

α. Οι αξιωματικοί, ανθυπασπιστές, υπαξιωματικοί, ανε¬ 
ξαρτήτου προέλευσης, οι οποίοι κατέχουν πτυχίο τεχνι¬ 
κής ειδικότητας αεροσκαφών - ελικοπτέρων, εξουσιο¬ 
δοτημένοι να εργάζονται στο αντικείμενο συντήρησης 
των συστημάτων αεροσκαφών - ελικοπτέρων, όπως τα 
συστήματα αυτά προσδιορίζονται από το συγκεκριμέ¬ 
νο περιβάλλον εργασίας (σκαφών, κινητήρων, αεροϋ- 
δραυλικών, ηλεκτρονικών, ηλεκτρολογικών, σωστικών, 


οπλισμού ή άλλων συστημάτων ανάλογα με τον τύπο 
των Πτητικών μέσων). Διευκρινίζεται ότι, σύμφωνα με 
το άρθρο 3 του ν.δ. 445/1974 «Περί Ιεραρχίας και Προ¬ 
αγωγών Ανθυπασπιστών και Μονίμων και Εθελοντών 
Οπλιτών Ενόπλων Δυνάμεων», ο κατώτερος βαθμός 
Υπαξιωματικού είναι του Υποσμηνία. 

β.Το προσωπικό άλλων ειδικοτήτων (τεχνικών ή μη), 
οι οποίες καθορίζονται με διαταγή του ΓΕΑ, μετά από 
απόφαση του ΣΑΓΕ. 

(6) Ο αριθμός των δώδεκα (12) πτητικών αποτελεί το 
μέγιστο όριο που μπορεί να συμπληρώσει το προσωπικό 
εδάφους κατά τη διάρκεια της υπηρεσίας του στην Π.Α. 

Άρθρο 13 

Έναρξη Ισχύος 

Η ισχύς της παρούσας απόφασης αρχίζει από την 01 
Ιανουάριου 201 δ. 

Η απόφαση αυτή να δημοσιευθεί στην Εφημερίδα της 
Κυβερνήσεως πλην των παραρτημάτων «Β» και «Γ». 

Αθήνα, 20 Μάίου 2017 

Οι Υπουργοί 

Αναπληρωτής Υπουργός 
Εθνικής Άμυνας Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ ΔΗΜΗΤΡΙΟΣ ΒΙΤΣΑΣ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 
























